ai4bharat/Pralekha huggingface dataset:
கலாசாரத்துறை அமைச்சகம்
தற்போதைய மற்றும் எதிர்கால சந்ததியினர் கலாச்சார வேர்களுடன் இணைக்கப்பட வேண்டும்: திரு அனுராக் தாக்கூர்
குஜராத்தில் நான்கு நாட்கள் நடைபெறும் 'மாதவ்பூர் கெத் கண்காட்சியின்' மூன்றாவது நாளான இன்று மத்திய தகவல், ஒலிபரப்புத் துறை அமைச்சர் திரு அனுராக் தாக்கூர் கலந்து கொண்டார். இந்நிகழ்ச்சியில் மணிப்பூர் மாநில முதலமைச்சர் திரு என் பைரன்சிங் மற்றும் குஜராத் மாநில அமைச்சர்களும் கலந்து கொண்டனர்.
இந்நிகழ்ச்சியில் பேசிய அமைச்சர், மாதவ்பூர் கெத் திருவிழா நாட்டு மக்களை இணைக்கும் உயரிய அடையாளமாக திகழ்வதாகவும், இந்த திருவிழா நாட்டின் கிழக்கு மற்றும் மேற்கு பகுதிகளை ஒன்றிணைக்கிறது என்றார். வடகிழக்கு மாநிலங்களில் மேற்கொள்ளப்பட்டு வரும் வளர்ச்சிப் பணிகள் குறித்து பேசிய அவர், தற்போதைய அரசின் கிழக்கு கொள்கை வளர்ச்சி நடவடிக்கைக்கான கொள்கையாக மாறியுள்ளது என்றும், நாட்டின் வடகிழக்கு மாநிலங்கள் உள்கட்டமைப்பு மற்றும் வசதி வாய்ப்புகளில் முன்னெப்போதும்தமில்லாத வளர்ச்சியைக் கண்டுள்ளதாகவும் தெரிவித்தார்.
நாட்டின் இழந்த கலாச்சார பாரம்பரியத்தை மீட்டெடுக்க பிரதமர் நரேந்திர மோடியின் தலைமையிலான அரசு தீவிரமாக செயல்பட்டு வருவதாகவும், சோம்நாத் கோவிலின் பிரமாண்டம் ஒருபுறம் புதிய உச்சத்தை எட்டியுள்ள அதே வேளையில், கேதார்நாத்ஜி கோயில் ஒரு மகத்தான எழுச்சியைக் கண்டுள்ளது என்றும் திரு தாக்கூர் கூறினார். காசி விஸ்வநாதர் வழித்தடம், ராமர் கோயில் கட்டுமானம், சார் தாம் அழகுபடுத்தும் பணிகள் போன்ற மத்திய அரசு மேற்கொண்டு வரும் பிற பணிகளுக்கும் அமைச்சர் பாராட்டு தெரிவித்தார்.
1947-ம் ஆண்டு இந்தியா அரசியல் சுதந்திரம் பெற்றபோதும் கலாசார சுதந்திரம் பெறவில்லை என்று கூறிய அமைச்சர், 2014-ம் ஆண்டு தான் கலாசார தேசியவாதம் அரசியல் உரையாடலின் முக்கிய அங்கமாக மாறியுள்ளது என்று தெரிவித்தார். தற்போதைய மற்றும் எதிர்கால சந்ததியினரை அவர்களின் கலாச்சார வேர்களுடன் இணைக்கப்பட வேண்டியதன் அவசியத்தை வலியுறுத்திய அமைச்சர், நமது கலாச்சார பாரம்பரியத்தில் இருந்து வரும் கதைகளை மக்கள் மத்தியில் பரப்புவது நமது பொறுப்பு என்றும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816192
எஃகுத்துறை அமைச்சகம்
எஃகு தொழிலில் வர்த்தகம் செய்வதை எளிதாக்குதல்
நாடாளுமன்றத்தின் மாநிலங்களவையில் எழுத்துப்பூர்வமாக பதிலளித்த மத்திய எஃகு அமைச்சர் திரு ராம் சந்திர பிரசாத் சிங் கீழ்காணும் தகவல்களை அளித்தார்.
கட்டுப்பாடுகள் நீக்கப்பட்ட துறையான எஃகு தொழிலில் அமைச்சகத்தின் பணி வசதிகளை வழங்குவதே ஆகும். எஃகு தொழிலில் வர்த்தகம் செய்வதை எளிதாக்குவதற்காக கீழ்கண்டவை உள்ளிட்ட பல்வேறு நடவடிக்கைகள் எடுக்கப்பட்டுள்ளன.
1. உள்நாட்டில் உற்பத்தி செய்யப்பட்ட இரும்பு மற்றும் எஃகு பொருட்களுக்கு முன்னுரிமை அளிப்பதற்காக 2017 மே 8 அன்று அறிவிக்கப்பட்ட கொள்கை, 2019 மே 29 மற்றும் 2020 டிசம்பர் 31 அன்று திருத்தப்பட்டது.
2. சிறப்பு எஃகு உற்பத்தியை நாட்டில் பெருக்குவதற்காக உற்பத்தி சார்ந்த ஊக்கத்தொகை திட்டத்தில் சிறப்பு எஃகு சேர்ப்பு.
3. குறைந்த அளவில் பயன்பாடு, மறு பயன்பாடு, மறுசுழற்சி, மீட்சி, மறு வடிவமைப்பு மற்றும் மறு உற்பத்தி ஆகிய ஆறு கொள்கைகளை ஊக்குவிப்பதற்காக, இரும்பு கழிவுகளை ஒழுங்குமுறை படுத்தப்பட்ட மற்றும் அறிவியல் பூர்வமான முறையில் மறுசுழற்சி செய்வதற்காக நாடு முழுவதும் மையங்களை அமைப்பதற்கான சுற்றுச்சூழலுக்கு உகந்த நிர்வாக அமைப்பை உருவாக்குவதை எஃகு கழிவு மறுசுழற்சி கொள்கை 2019 நோக்கமாகக் கொண்டுள்ளது.
4. 2019 செப்டம்பர் 5 அன்று அறிவிக்கப்பட்ட எஃகு இறக்குமதிகள் குறித்து முன்கூட்டியே பதிவு செய்வதற்கான ஆன்லைன் தளமான எஃகு இறக்குமதி கண்காணிப்பு அமைப்பு, உள்நாட்டு உற்பத்தியை திட்டமிட தொழில்துறைக்கு உதவுகிறது.
எஃகு துறையில் முதலீடுகளை ஈர்த்து, தேவையான வசதிகளை வழங்குவதற்காக எஃகு அமைச்சகத்தில் திட்ட மேம்பாட்டு மையம் அமைக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1739888
-----
(Visitor Counter : 143
சிறப்பு சேவைகள் மற்றும் கட்டுரைகள்
தென்னை மரம் ஏறுவோருக்கான கேரா சுரக்ஷா காப்பீட்டுத் திட்டம்
தென்னை மரம் ஏறுவோருக்காக நியூ இந்தியா இன்சூரன்ஸ் நிறுவனத்துடன் இணைந்து கேரா சுரக்ஷா காப்பீட்டுத் திட்டத்தை தென்னை வளர்ச்சி வாரியம் அமல்படுத்தி வருகிறது.
இந்த காப்பீட்டுத் திட்டத்தின் கீழ் விபத்து ஏற்பட்ட 24 மணி நேரத்திற்குள் உயிரிழப்பு ஏற்பட்டால் ரூ.5 லட்சம் இழப்பீடு வழங்கப்படும். சிகிச்சைக்காக மருத்துவமனையில் அனுமதிக்கப்பட்டிருந்தால் ரூ.1 லட்சம் வழங்கப்படும். பயிற்சி பெறுபவர் அனைவருக்கும் பயிற்சியாளர்களுக்கும் ஒரு வருட இலவச காப்பீட்டுத் தொகையை தென்னை வளர்ச்சி வாரியம் வழங்க உள்ளது.
இந்த காப்பீட்டுத் திட்டத்தின் கீழ் ஆண்டுக்கு ரூ.375 செலுத்தப்பட வேண்டும். இதில் ரூ.281-யை வாரியம் செலுத்த உள்ளது. காப்பீட்டை புதுப்பிக்க விரும்புவோர், ரூ.94 மட்டும் செலுத்தினால் போதும். 18 வயது முதல் 65 வயதுடைய பாரம்பரிய தென்னை மரம் ஏறுவோர் ஆண்டுக்கு ரூ.94 செலுத்தி இத்திட்டத்தில் இணைந்து கொள்ளலாம்.
ரூ.94-ஐ ஆன்லைன் மூலம் செலுத்தலாம் அல்லது எர்ணாகுளத்தில் செலுத்தப்படக் கூடியதாக COCONUT DEVELOPMENT BOARD என்ற பெயரில் கேட்பு வரைவோலை மூலமும் செலுத்தலாம். இது குறித்த விவரங்களை www.coconutboard.gov.in என்ற இணையதளம் மூலமோ அல்லது புள்ளியியல் பிரிவு, தென்னை வளர்ச்சி வாரியம், கொச்சி என்ற முகவரியில் அறிந்து கொள்ளலாம். இத்தகவலை விளம்பரம் மற்றும் மக்கள் தொடர்பு உதவி இயக்குநர் மினி மாத்யூ தெரிவித்துள்ளார்.
-------
SM/IR/KPG/IDS
(Visitor Counter : 114
பாதுகாப்பு அமைச்சகம்
கடற்படை தலைமை தளபதி அட்மிரல் ஆர் ஹரி குமாரின் ஜப்பான் பயணம்
கடற்படை தலைமை தளபதி ஆர் ஹரி குமார் நவம்பர் 5 ம் தேதி தொடங்கி நவம்பர் 9, 2022 வரை ஜப்பானில் பயணம் மேற்கொண்டார்.
ஜப்பான் கடல்சார் தற்சார்பு பாதுகாப்புப் படை உருவாக்கப்பட்டதன் 70-ம் ஆண்டையொட்டி யோகோசுகாவில் நடைபெற்ற சர்வதேச கடற்படை ஆய்வை அவர் பார்வையிட்டார். அப்போது ஜப்பான் பிரதமர் திரு ஃபுமியோ கிஷிடா, கடற்படை ஆய்விற்காக ஜேஎம்எஸ்டிஎஃப் கப்பலான இசுமோவில், நிகழ்ச்சியில் பங்கேற்ற கடற்படை பிரதிநிதிகளுடன் பயணம் செய்தார். இந்திய கடற்படை கப்பல்களான ஷிவாலிக் மற்றும் கமோர்டா ஆகியவையும் சர்வதேச கடற்படை ஆய்வில் பங்கேற்றன. கடற்படையின் கிழக்கு மண்டல அதிகாரி ரியர் அட்மிரல் சஞ்சய் பல்லா, ஷிவாலிக் கப்பலில் பயணம் செய்தார். இந்தியக் கடற்படையின் உள்நாட்டில் கட்டப்பட்ட இரண்டு கப்பல்கள் இந்த சர்வதேச கடற்படை ஆய்வில் பங்கேற்றன.
--------------
SM/IR/RS/IDS
(Visitor Counter : 252
பிரதமர் அலுவலகம்
கார்கில் வெற்றி தினத்தையொட்டி ராணுவ வீரர்களுக்கு பிரதமர் புகழாரம் சூட்டியுள்ளார்
கார்கில் வெற்றி தினத்தையொட்டி தேசத்தை பாதுகாக்க கார்கிலில் தங்களின் துணிச்சலை வெளிப்படுத்தி உச்சநிலை தியாகம் செய்த வீரம் செறிந்த ராணுவ வீரர்களுக்கு பிரதமர் திரு நரேந்திர மோடி புகழாரம் சூட்டியுள்ளார்.
ட்விட்டர் செய்தியில் பிரதமர் கூறியிருப்பதாவது;
“கார்கில் வெற்றி தினம் என்பது அன்னை பாரதத்தின் பெருமைக்கும், புகழுக்கும் அடையாளமாகும். இந்த தருணத்தில் தாய்நாட்டை பாதுகாக்க தங்களின் துணிவை வெளிப்படுத்திய வீரம் செறிந்த நாட்டின் புதல்வர்கள் அனைவருக்கும் எனது பணிவான வணக்கங்கள். ஜெய் ஹிந்த்!”
ஆயுஷ்
இந்தியா பிரேசில் இடையே, பாரம்பரிய மருத்துவ முறைகள் மற்றும் ஹோமியோபதி துறையில் ஒத்துழைப்புக்கான புரிந்துணர்வு ஒப்பந்தம்: மத்திய அமைச்சரவை ஒப்புதல்
இந்தியா பிரேசில் இடையே, பாரம்பரிய மருத்துவ முறைகள் மற்றும் ஹோமியோபதி துறையில் ஒத்துழைப்புக்கான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பாரம்பரிய மருத்துவ முறைகள் தொடர்பான துறைகளில் இந்தியா பிரேசில் இடையே இருதரப்பு ஒத்துழைப்பை இந்த ஒப்பந்தம் மேம்படுத்தும். தமது கலாச்சார பாரம்பரிய அறிவை இரண்டு நாடுகளும் பகிர்ந்து கொள்வதில் இந்த ஒப்பந்தம் முக்கியத்துவம் பெறுகிறது.
விகீ
(Visitor Counter : 75
சிறப்பு சேவைகள் மற்றும் கட்டுரைகள்
பத்திரிகை தகவல் அலுவலகத்தில் கொவிட்-19 தடுப்பூசி முகாம்
சென்னை பத்திரிகை தகவல் அலுவலகம் ஏற்பாடு செய்திருந்த கொவிட்-19 தடுப்பூசி முகாமில் சுமார் 140 பேர் பயன் பெற்றனர்.
பத்தி்ரிகை தகவல் அலுவலகம் மற்றும் சென்னை மாநகராட்சி இணைந்து சென்னை சாஸ்திரி பவன், பத்திரிகை தகவல் அலுவலக கூட்ட அரங்கில் கொவிட்-19 தடுப்பூசி முகாம் ஏற்பாடு செய்திருந்தது.
இந்த முகாமில் பத்திரிகை தகவல் அலுவலகம், மண்டல மக்கள் தொடர்பு அலுவலகம், மத்திய பொதுப்பணித்துறை உட்பட சாஸ்திரி பவனில் உள்ள மத்திய அரசு அலுவலக அதிகாரிகள் மற்றும் அலுவலர்கள், பணியாளர்கள் இந்த முகாமில் கலந்து கொண்டு தடுப்பூசி செலுத்திக் கொண்டனர்.
இந்த நிகழ்வில் சென்னை பத்திரிகை தகவல் அலுவலக கூடுதல் தலைமை இயக்குனர் திரு.மா.அண்ணாதுரை மற்றும் இயக்குனர் திரு.குருபாபு பலராமன் கொவிட்-19 தடுப்பூசி செலுத்திக் கொண்டனர். தடுப்பூசி செலுத்தி கொண்ட அனைவருக்கும் சான்றிதழ் வழங்கப்பட்டது.
•••••••
சென்னை பத்திரிகை தகவல் அலுவலக கூடுதல் தலைமை இயக்குனர் திரு.மா.அண்ணாதுரை
சென்னை பத்திரிகை தகவல் அலுவலக இயக்குனர் திரு.குருபாபு பலராமன்
(Visitor Counter : 31
சுகாதாரம் மற்றும் குடும்ப நலத்துறை அமைச்சகம்
கொவிட்-19 நோயாளிகள் அனைவருக்கும் டி.பி பரிசோதனையும், டி.பி நோயாளிகள் அனைவருக்கும் கொவிட்-19 பரிசோதனை செய்யவும் மத்திய சுகாதாரத்துறை அமைச்சகம் பரிந்துரை
சமீபத்தில் கொவிட் பாதிப்புக்கு உள்ளானவர்களிடம் காசநோய் அதிகரிப்பதாக ஊடகங்கள் சிலவற்றில் செய்தி வெளியாகியுள்ளது. இதையடுத்து இந்த சோதனைக்கு ஒவ்வொரு நாளும் பலர் வருவது மருத்துவர்களை கவலையடைச் செய்துள்ளது.
கொவிட்-19 நோயாளிகள் அனைவருக்கும் டி.பி பரிசோதனை செய்யும்படியும், டி.பி நோயாளிகள் அனைவருக்கும் கொவிட் பரிசோதனை செய்யும்படியும் மத்திய சுகாதாரத்துறை அமைச்சகம் பரிந்துரைத்துள்ளது. இந்த கண்காணிப்பு முயற்சிகளை தீவிரமாக மேற்கொள்ளும்படி மாநிலங்கள் / யூனியன் பிரதேசங்கள் கடந்த ஆண்டு ஆகஸ்ட் மாதமே கேட்டுக் கொள்ளப்பட்டன.
இதுதவிர, TB-COVID மற்றும் TB-ILI/SARI என்ற இரண்டு பரிசோதனைகளையும் மேற்கொள்ளும்படி அறிவறுத்தல்களை மத்திய சுகாதாரத்துறை அமைச்சகம் வழங்கியுள்ளது. இதை மாநிலங்கள் / யூனியன் பிரதேசங்கள் அமல்படுத்தியுள்ளன.
கொவிட்-19 தொடர்பான கட்டுப்பாடுகளால், கடந்த 2020ம் ஆண்டில் டி.பி நோய் பாதிப்பு 25 சதவீதம் குறைந்துள்ளது. இந்த பாதிப்பை குறைப்பதற்கான சிறப்பு முயற்சிகளை அனைத்து மாநிலங்களும் எடுக்கின்றன.
மேலும், கொவிட்-19 பாதிப்பு காரணமாக, தற்போது காசநோய் பாதிப்பு அதிகரிக்கிறது என்பதற்கு எந்த ஆதாரமும் இல்லை.
டி.பி மற்றும் கொரோனா ஆகிய இரண்டுமே, தொற்று நோய் மற்றும் நுரையீரல்களை தாக்ககூடியது என்பதாலும், இருமல், காய்ச்சல் மற்றும் மூச்சுத் திணறல் என இவற்றின் அறிகுறிகள் ஒரே மாதிரியாக இருப்பதாலும் இந்த இரு நோய்களும் மேலும் முன்னிலைப்படுத்தப்படுகின்றன.
மேலும், டி.பி கிருமி மனித உடலில் செயலற்ற நிலையில் இருந்து, எதிர்ப்பு சக்தி குறையும்போது பல்கி பெருகும் ஆற்றல் உடையது. கொவிட் பாதிப்புக்கு பிந்தைய சூழலிலும், இதே நிலைதான் உள்ளது. வைரஸ் அல்லது ஸ்டிராய்டு சிகிச்சையின் காரணமாக தனிநபருக்கு எதிர்ப்பு சக்தி குறையலாம்.
கருப்பு பூஞ்சை போன்று, காசநோயும், சந்தர்ப்ப பாதிப்பு என்பதால், கொவிட் பாதிப்பு ஒரு தனிநபரை தீவிர டி.பி பாதிப்புக்கு ஆளாக்கும் வாய்ப்புள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1736417
-----
(Visitor Counter : 226
உள்துறை அமைச்சகம்
மத்திய உள்துறை அமைச்சர் திரு அமித்ஷா, திங்கள்கிழமையன்று புதுதில்லியில் நடைபெறவுள்ள ‘போதைப்பொருள் கடத்தல் மற்றும் தேசிய பாதுகாப்பு’ என்ற தலைப்பிலான பிராந்திய மாநாட்டுக்குத் தலைமை வகிக்கிறார்
மத்திய உள்துறை அமைசச்சர் திரு அமித்ஷா, 17-07-2023 திங்கள்கிழமையன்று புது தில்லியில் நடைபெறவுள்ள ‘போதைப்பொருள் கடத்தல் மற்றும் தேசிய பாதுகாப்பு’ என்ற தலைப்பிலான பிராந்திய மாநாட்டிற்கு தலைமை வகித்து உரையாற்றவுள்ளார். இந்த மாநாட்டின் போது, மத்திய உள்துறை அமைச்சர் தலைமையில், ரூ.2,416 கோடி மதிப்பிலான 1,44,000 கிலோ எடையுள்ள போதைப்பொருள்கள் அழிக்கப்படும். இந்த போதைப் பொருட்கள், பல்வேறு மாநிலங்களின் போதைப் பொருள் தடுப்புப் பிரிவுகளின்  ஒருங்கிணைப்புடன் தேசிய போதைப் பொருள் தடுப்பு அமைப்பால்  பறிமுதல் செய்யப்பட்டு அழிக்கப்படுகிறது.
பிரதமர் திரு நரேந்திர மோடியின் தலைமையின் கீழ், போதைப்பொருள் இல்லாத இந்தியாவை உருவாக்க, போதைப்பொருள்களுக்கு எதிரான தீவிரக் கொள்கையை அரசு கடைபிடிக்கிறது. ஜூன் 01, 2022 முதல் ஜூலை 15, 2023 வரை, தேசிய போதைப் பொருள் தடுப்பு அமைப்பு  மற்றும் மாநிலங்களின் போதைப் பொருள் எதிர்ப்புப் பிரிவுகளின்  மூலம் மொத்தமாக சுமார் 8,76,554 கிலோ கிராம் போதைப் பொருட்கள் கைப்பற்றப்பட்டு, சுமார் ரூ.9,580 கோடி மதிப்புள்ள போதைப்பொருள்கள் அழிக்கப்பட்டுள்ளன. திங்கள்கிழமையன்று மேலும் போதைப்பொருள்கள் அழிக்கப்படுவதன் மூலம், கடந்த ஒரு வருடத்தில் அழிக்கப்படும் மொத்த போதைப் பொருட்களின் அளவு சுமார் 10 லட்சம் கிலோவை எட்டும். இதன் மதிப்பு சுமார் ரூ.12,000 கோடி ஆகும். போதைப் பொருள்கள் இல்லாத இந்தியா என்ற பிரதமர் திரு நரேந்திர மோடியின் கனவை நனவாக்கும் வகையில், போதைப்பொருள் ஒழிப்பு இயக்கம் தீவிரமாகத் தொடர்ந்து நடைபெறுகிறது.
சமூக நிதி மற்றும் அதிகாரமளித்தல் அமைச்சகம்
மூத்த குடிமக்களுக்கான நலத்திட்டங்கள்
மாநிலங்களவையில் கேள்வி ஒன்றுக்கு மத்திய சமூக நீதி மற்றும் அதிகாரம் அளித்தல் துறை இணையமைச்சர் பிரதிமா பவுமிக் எழுத்துபூர்வமாக அளித்த பதிலில் கூறியதாவது:
மூத்த குடிமக்களுக்கு ஆரோக்கியமான, மகிழ்ச்சியான மற்றும் கெளரவமான தற்சார்பு வாழ்க்கை வழங்க பல திட்டங்களை மத்திய அரசு அமல்படுத்தி வருகிறது. மூத்த குடிமக்களுக்கு தேவையான அன்பு, கவனிப்பு, மருத்துவ மற்றும் வீட்டு வசதி ஆகியவற்றை மத்திய அரசு அறிந்துள்ளது. இதற்காக, மூத்த குடிமக்களின் நலனுக்கு அடல் வயோ அப்யுதையா திட்டம், மூத்த குடிமக்களுக்கான ஒருங்கிணைந்த திட்டம், மூத்த குடிமக்களுக்கான மாநில செயல் திட்டம், ராஷ்ட்ரிய வயோஸ்ரீ திட்டம், மூத்த குடிமக்களுக்கான வாழ்வாதார மற்றும் திறன் மேம்பாட்டு திட்டம், முதியோர் நலனுக்கு பெறுநிறுவனங்களின் சமூக பொறுப்பு நிதியை  திருப்பிவிடுவது போன்ற பல திட்டங்களை மத்திய அரசு அமல்படுத்தி வருகிறது. இவற்றின் விவரங்கள் இணைப்பில் கொடுக்கப்பட்டுள்ளன.
இது தவிர பல அமைச்சகங்களும், மூத்த குடிமக்களுக்கான நலத்துறையும், பல திட்டங்களை அமல்படுத்துகின்றன. தேசிய சமூக உதவி திட்டம், இந்திராகாந்தி தேசிய முதியோர் ஓய்வூதிய திட்டம், இந்திரா காந்தி தேசிய இயலாமை ஓய்வூதிய திட்டம் போன்றவையும் செயல்பாட்டில் உள்ளன.
மேலும் விவரங்களுக்கு இந்த ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1806506
பிரதமர் அலுவலகம்
உஜ்வாலா திட்டம் வெற்றி அடைந்ததற்கு பிரதமர் மகிழ்ச்சி
வறுமைக் கோட்டிற்கு கீழ் உள்ள குடும்பங்களுக்கு இலவச எரிவாயு இணைப்பு வழங்கு திட்டமான உஜ்வாலா திட்டத்தின் பயனாளிகளின் எண்ணிக்கை 2.5 கோடியை தாண்டி உள்ளதற்கு பிரதமர் திரு. நரேந்திர மோடி தனது மகிழ்ச்சியை வெளிப்படுத்தி உள்ளார்.
“உஜ்வாலா திட்டத்தின் கீழ் பயன்பெறும் பயனாளிகளின் எண்ணிக்கை அதிகரித்துக்கொண்டே வருகிறது. இதுவரை பயன் பெற்றுள்ள பயனாளிகளின் எண்ணிக்கை 2.5 கோடியை தாண்டியுள்ளது பெரும் மகிழ்ச்சியை அளிக்கிறது.
மேற்கு வங்காளம், ஜங்கிபூரில் பயனாளிகளுக்கு இலவச எரிவாயு இணைப்பு வழங்கிய குடியரசுத் தலைவருக்கு எனது மனமார்ந்த நன்றி.
உஜ்வாலா திட்டத்தின் வெற்றிக்காக இரவும் பகலும் அயராது உழைத்த அமைச்சர் தர்மேந்திரா பிரதான் மற்றும் அவரது குழுவினருக்கு எனது வாழ்த்துகள்”, என்று பிரதமர் கூறியுள்ளார்.
குடியரசுத் துணைத் தலைவர் செயலகம்
இளைஞர்களிடம் சேவை உணர்வை ஏற்படுத்துவது மிகவும் முக்கியமானது: குடியரசு துணைத்தலைவர்
சமூகசேவையைப் பள்ளிகள் மாணவர்களுக்குக் கட்டாயமாக்க வேண்டும் என்று குடியரசு துணைத்தலைவர் கூறியுள்ளார்
இளம் வயதிலிருந்தே இளைஞர்களிடம் சேவை உணர்வை ஏற்படுத்துவது மிகவும் முக்கியமானது என்று கூறியுள்ள குடியரசு துணைத்தலைவர் திரு எம் வெங்கையா நாயுடு இயல்புநிலை திரும்பிய பின் சமூகசேவையைப் பள்ளிகள் மாணவர்களுக்குக் கட்டாயமாக்க வேண்டும் என்று வலியுறுத்தினார்.
கேரள மாநிலம் கோட்டயத்தில் மன்னானம் என்ற இடத்தில் துறவி சவராவின் 150-வது பிறந்தநாளைக் குறிக்கும்வகையில் ஏற்பாடு செய்யப்பட்டிருந்த நிகழ்ச்சியில் பேசிய அவர், குறைந்தபட்சம் இரண்டு முதல் மூன்று வாரங்களுக்கு சமூகசேவையை மாணவர்களுக்குக் கட்டாயமாக்குவது மற்றவர்களுடன் மாணவர்களின் கலந்துரையாடலையும் பகிர்தல் மற்றும் கவனம் செலுத்தும் மனப்போக்கையும் மேம்படுத்த உதவும் என்றார். பகிர்தல் மற்றும் பேணுதலின் தத்துவம் தொன்மையான இந்திய கலாச்சாரத்தின் மையம் என்றும் இதனை விரிவாக பிரச்சாரம் செய்ய வேண்டும் என்றும் திரு நாயுடு வற்புறுத்தினார்.
நாட்டில் ஒவ்வொருவரும் அவருக்கான சமய நம்பிக்கையைக் கடைப்பிடிக்கவும், அது பற்றி எடுத்துரைக்கவும் உரிமை கொண்டிருக்கிறார் என்பதை சுட்டிக்காட்டிய குடியரசு துணைத் தலைவர், “உங்களின் சமயத்தைக் கடைப்பிடிக்கும் அதே நேரம் பேச்சிலும், எழுத்திலும் வெறுப்புணர்வை ஏற்படுத்தக் கூடாது” என்றார். மற்ற சமயங்களை கேலி பேசுவது, சமூகத்தில் வேற்றுமைகளை உருவாக்குவது என்ற முயற்சிகளை அவர் நிராகரித்தார்.
வெறுப்புணர்வை ஏற்படுத்தும் பேச்சும், எழுத்துக்களும் கலாச்சாரத்திற்கு, பாரம்பரியத்திற்கு, மரபுகளுக்கு, அரசியல் சட்ட உரிமைகளுக்கு, நெறிமுறைகளுக்கு எதிராக இருப்பதை எடுத்துரைத்த திரு நாயுடு, இந்தியர்கள் ஒவ்வொருவரின் ரத்தத்திலும் மதச்சார்பின்மை இருப்பதாகவும் இந்தியா அதன் கலாச்சாரத்திற்காகவும், பாரம்பரியத்திற்காகவும் உலகம் முழுவதும் மதிக்கப்படுவதாகக் கூறினார்.
இந்திய கலாச்சார மாண்புகளை இளைஞர்கள் மனதில் பதித்து, பாதுகாத்து மேம்படுத்த வேண்டும் என்று அவர் வலியுறுத்தினார். மற்றவர்களுக்காக வாழ்வது ஒருவருக்கு ஏராளமான திருப்தியைத் தருவது மட்டுமின்றி அவரது நல்ல செயல்களுக்காக நீண்ட காலத்திற்கு அவரை மக்கள் நினைவுகூரவும் செய்கின்றன என்று கூறினார்.
துறவி சவராவுக்குப் புகழாரம் சூட்டிய திரு நாயுடு, கேரளாவின் இந்த ஆன்மிக சமூக அடையாளமான தலைவரை அவரின் வாழ்நாளில் மக்கள் துறவியாகக் கருதினர் என்றார். 19-ம் நூற்றாண்டில் கேரள சமூகத்தின் ஆன்மிக, கல்வி, சமூகம், கலாச்சார துறைகளில் சீர்திருத்தவாதியாக விளங்கிய துறவி சவரா மக்களின் சமூக மறுமலர்ச்சிக்கு சிறப்பான பங்களிப்பை செய்துள்ளார் என்று அவர் கூறினார்.
தொலைநோக்குப் பார்வை கொண்ட சிந்தனையாளரும், செயற்பாட்டாளரும், சீர்திருத்தவாதியுமான பண்டிட் தீன்தயாள் உபாத்யாயாவால் உருவாக்கப்பட்ட தத்துவமாக அந்தியோதயா இருக்கும் நிலையில் வளர்ச்சியின் பயன்களை நமது சமூக-பொருளாதார ஒழுங்கில் மிகவும் பின்தங்கிய மற்றும் வறுமையுற்ற பெரும்பாலான மக்களின் கடைசி மனிதருக்கும் சென்று சேர்க்க வேண்டும் என்று திரு வெங்கையா நாயுடு வலியுறுத்தினார்.
வெளியுறவு இணையமைச்சர் திரு வி முரளீதரன் கேரள அரசின் கூட்டுறவு மற்றும் பதிவுத்துறை அமைச்சர் திரு வி என் வாசவன், முன்னாள் முதலமைச்சரும், சட்டப்பேரவை உறுப்பினருமான திரு உம்மன்சாண்டி உள்ளிட்ட பலர் நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1787092
புள்ளியியல் மற்றும் திட்ட அமலாக்கம் அமைச்சகம்
இந்தியாவில் வருகைப்பதிவேடு பற்றிய தகவல் – முறையான வேலைவாய்ப்பு கண்ணோட்டம்
குறிப்பிட்ட பரிமாணங்களில் முன்னேற்றம் குறித்த மதிப்பீட்டிற்காக தெரிவு செய்யப்பட்ட அரசு முகமைகளிடம் உள்ள நிர்வாக பதிவேடுகள் அடிப்படையில் 2017 செப்டம்பர் முதல், 2022 மே வரையிலான காலத்தில் நாட்டின் வேலைவாய்ப்பு கண்ணோட்டம் குறித்த செய்திக்குறிப்பை மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம்  வெளியிட்டுள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1844521
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ரூ.19,800 கோடி செலவில் கேரளாவில் தேசிய நெடுஞ்சாலைகள் மேம்பாடு
கேரளாவில் ரூ.19,800 கோடி செலவில் தேசிய நெடுஞ்சாலைகளை மேம்படுத்தும் பணிகளை மத்திய சாலை போக்குவரத்து மற்றும் நெடுஞ்சாலை அமைச்சகம் மேற்கொண்டு வருகிறது. இவற்றை 2024ம் ஆண்டுக்குள் முடிக்க இலக்கு நிர்ணயிக்கப்பட்டுள்ளது. 549 கி.மீ தொலைவில் 30 திட்டங்கள், தற்போது அமல்படுத்தப்பட்டு வருகின்றன.
கேரளாவில் கடந்த 6 ஆண்டுகளில், மொத்தம் 50 திட்டங்கள், 828 கி.மீ தூரத்துக்கு ரூ.8032 கோடி செலவில் மேற்கொள்ளப்பட்டன.
இந்த நிதியாண்டில் மொத்தம் 8 திட்டங்கள், 209 கி.மீ தூரத்துக்கு, ரூ.965 கோடி செலவில் முடிக்கப்படவுள்ளது.
இந்த நிதியாண்டில், 266 கி.மீ தூரத்துக்கு, ரூ.12,765 கோடி செலவில் நெடுஞ்சாலைகள் அமைக்க டெண்டர் அளிக்கப்படவுள்ளது.
மத்திய சாலை போக்குவரத்து மற்றும் நெடுஞ்சாலை அமைச்சகம் மூலமாக, பொதுப்பணித்துறை 416 கி.மீ தூரத்துக்கு, ரூ.13,043 கோடி செலவில் சாலைகள் அமைக்க டெண்டர் கொடுக்கப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663983
நிதி அமைச்சகம்
விற்பனைக்கான ஏலம்  ‘5.22% ஜிஎஸ் 2025’
விற்பனைக்கான ஏலம்  ‘6.19% ஜிஎஸ் 2034’
விற்பனைக்கான ஏலம்  ‘7.16% ஜிஎஸ் 2050’
மத்திய அரசு பின்வரும் விற்பனை  குறித்து அறிவித்துள்ளது:
- விலைமதிப்பு அடிப்படையிலான ஏலத்தின் மூலம், அறிவிக்கப்பட்ட தொகையான 12000 கோடி ரூபாய்  அளவிற்கான - ‘5.22சதவிகிதம் அரசுப் பங்குகள் 2025’ விற்பனை
- விலைமதிப்பு அடிப்படையிலான ஏலத்தின் மூலம், அறிவிக்கப்பட்ட தொகையான 11000 கோடி ரூபாய்  அளவிற்கான - ‘6.19 சதவிகிதம் அரசுப் பங்குகள் 2034’ விற்பனை
 விலைமதிப்பு அடிப்படையிலான ஏலத்தின் மூலம், அறிவிக்கப்பட்ட தொகையான 7000 கோடி ரூபாய்  அளவிற்கான - ‘7.16 சதவிகிதம் அரசு பங்குகள் 2050’ விற்பனை
மேலே குறிப்பிடப்பட்டுள்ள ஒவ்வொரு கடன் பத்திரத்திலும், 2000 கோடி ரூபாய் அளவிற்கான கூடுதல் சந்தாவை ஏற்றுக் கொள்வதற்கான தேர்வு, இந்திய அரசிடம் இருக்கும். இந்த ஏலம், இந்திய ரிசர்வ் வங்கியின் மும்பை, கோட்டையில் உள்ள மும்பை அலுவலகத்தில் 21 ஆகஸ்டு, 2020 வெள்ளிக்கிழமையன்று பல்முனை விலை முறையைப் பயன்படுத்தி நடைபெறும்.
அரசுக் கடன் பத்திரங்களில் போட்டியற்ற ஏலம் எடுக்கும் வசதித் திட்டத்தின் படி, பங்கு விற்பனையின் மொத்த அறிவிக்கப்பட்ட தொகையில் 5 சதவீதம், தகுதியுள்ள தனியாருக்கும், அமைப்புகளுக்கும் ஒதுக்கப்படும்.
போட்டிக்குட்பட்ட மற்றும் போட்டியற்ற என, இரண்டு முறைகள் மூலமாகவும் கேட்கப்படும் ஏலங்கள் இந்திய ரிசர்வ் வங்கியின் கோர் பாங்கிங் சொல்யூஷன் இ-குபேர்  முறை மூலமாக மின்னணு வடிவத்தில் 21 ஆகஸ்டு, 2020அன்று சமர்ப்பிக்கப்பட வேண்டும். போட்டிகளற்ற ஏலம் எடுத்தல் bids காலை பத்தரை மணி முதல் 11 மணி வரையும், போட்டிக்குட்பட்ட ஏலம் எடுத்தல் bids காலை பத்தரை மணி முதல் 11.30 மணி வரையும் சமர்ப்பிக்கப்பட வேண்டும்.
ஏல முடிவுகள் 21 ஆகஸ்டு, 2020  அறிவிக்கப்படும். வெற்றிகரமாக ஏலம் எடுத்தவர்கள் 24 ஆகஸ்டு, 2020  பணம் செலுத்த வேண்டும்.
“வெளியிடப்படும் போது வர்த்தகம் செய்து கொள்ளலாம்” என்ற அளவில், இந்தப் பங்குகள் வர்த்தகம் செய்யத் தகுதியானவையாக இருக்கும். இந்திய ரிசர்வ் வங்கியின், 24 ஜூலை 2018 தேதியிடப்பட்ட சுற்றறிக்கை எண் RBI/2018-19/25  அறிவிக்கப்பட்டபடி, ‘மத்திய அரசுக் கடன் பத்திரங்களில் வெளியிடப்படும் போது மேற்கொள்ளக்கூடிய பரிமாற்றங்கள்’ என்ற விதிமுறைகளின்படி, இப்பங்குகளை வர்த்தகம் செய்து கொள்ளலாம்.
(Visitor Counter : 118
பிரதமர் அலுவலகம்
பிரிட்ஜ்வாட்டர்அசோசியேட்ஸ் நிறுவனத்தின் இணை-நிறுவனர் திரு ராய் டாலியோ-வுடன் பிரதமர் சந்திப்பு
பிரதமர் திரு நரேந்திர மோடி, அமெரிக்காவின் முன்னணி முதலீட்டாளரும் பிரிட்ஜ்வாட்டர் அசோசியேட்ஸ் எனப்படும் நிதி மேலாண்மை நிறுவனத்தின் இணை நிறுவனருமான திரு ராய் டாலியோவை சந்தித்து பேசினார்.
இந்த சந்திப்பின் போது, நிதி சார்ந்த புகார்கள் மற்றும் குற்ற நடவடிக்கைகளை சட்டப்பூர்வமாக குறைத்திருப்பது உள்ளிட்ட வேகமான பொருளாதார வளர்ச்சிக்கான மத்திய அரசின் சீர்திருத்த நடவடிக்கைகள் குறித்து பிரதமர் நரேந்திர மோடி எடுத்துரைத்தார். மேலும் இந்தியாவில் முதலீடு செய்ய முன்வருமாறு திரு டாலியோ-விற்கு பிரதமர் நரேந்திர மோடி அழைப்பு விடுத்தார்.
ஜல்சக்தி அமைச்சகம்
மேகாலயாவில் ஜல்ஜீவன் இயக்க அமலாக்கம் குறித்து மத்திய அமைச்சர் கவலை தெரிவித்தார்
மத்திய நீர்வள ஆதாரத் துறை அமைச்சர் திரு கஜேந்திர சிங் ஷெகாவத், மேகாலயா மாநில முதல்வருக்கு எழுதியுள்ள கடிதத்தில் அந்த மாநிலத்தில் ஜல்ஜீவன் இயக்கத்தை அமல்படுத்தும் பணிகள் மெதுவாக நடப்பது குறித்து கவலை தெரிவித்துள்ளார். மேகாலயா, 2022 டிசம்பர் மாதத்திற்குள் அங்குள்ள அனைத்து கிராமப்புற வீடுகளுக்கும் குழாய் மூலம் குடிநீர் வசதி அளிக்கத் திட்டமிட்டுள்ளது. இந்த இலக்கை எட்ட, முறையாகத் திட்டமிட்டு, உரிய காலத்திற்குள் பணிகளை நிறைவு செய்து, மீதியுள்ள வீடுகளுக்கும் குழாய் இணைப்புகளை அளிக்குமாறு மத்திய அமைச்சர், மேகாலயா முதல்வரை வலியுறுத்தியுள்ளார். அந்த மாநிலத்தில், 3,891 கிராமங்களில் இத்திட்டத்தை விரைந்து நிறைவேற்ற நடவடிக்கை எடுக்குமாறும் பட்டியலின மக்கள், பழங்குடி மக்கள் வாழும் கிராமங்களுக்கு முன்னுரிமை அளிக்குமாறும் அவர் அறிவுறுத்தியுள்ளார்.
-----
(Visitor Counter : 168
அறிவியல் மற்றும் தொழில்நுட்பத்துறை
நவீன ஆராய்ச்சியுடன் பாரம்பரிய அறிவை இணைப்பது கற்பனைக்கு அப்பாற்பட்ட பயன்களை வழங்கும் ; மத்திய அமைச்சர் டாக்டர் ஜிதேந்திர சிங்
மத்திய அறிவியல் & தொழில்நுட்பம், அணுசக்தி மற்றும் விண்வெளி துறை இணையமைச்சர் டாக்டர் ஜித்தேந்திர சிங், நேற்றைய கற்பனை கதைகளை விஞ்ஞானம் இன்றைய யதார்த்தமாக மாற்றிவிட்டதாகவும், எனவே நவீன ஆராய்ச்சியுடன் பாரம்பரிய அறிவின் உகந்த அளவில் சேர்ப்பது கற்பனைக்கு அப்பாற்பட்ட பயன்களை ஏற்படுத்தும் என்றும் கூறியுள்ளார்.
டேராடூனில் உள்ள உத்தராஞ்சல் பல்கலைக்கழக வளாகத்தில் ஆகாஷ் தத்வா- “ஆகாஷ் ஃபார் லைஃப்” என்ற தலைப்பில் 4 நாள் தேசிய மாநாட்டில் உரையாற்றிய டாக்டர் ஜிதேந்திர சிங், இந்தியாவின் அறிவியல், தொழில்நுட்பத்திற்கு உலகளாவிய அங்கீகாரத்தைப் பெற பிரதமர் நரேந்திர மோடி உதவியுள்ளார். திறன் மேம்பாடு மற்றும் நானோ செயற்கைக்கோள்கள் உள்ளிட்ட செயற்கைக்கோள் உருவாக்கம் ஆகியவற்றில் வளரும் நாடுகளுக்கு உதவுவதால், முழு உலகமும் இந்தியாவை ஒரு உத்வேகமான இடமாக பார்க்கிறது, என்றார்.
கடந்த எட்டு ஆண்டுகளில் வாழ்க்கையின் அனைத்து அம்சங்களிலும் அறிவியல் நோக்கங்களுக்காக பிரதமர் மோடியின் தொடர்ச்சியான ஆதரவு மற்றும் ஊக்கத்தால் இவை அனைத்தும் சாத்தியமாகியுள்ளன என்று அமைச்சர் கூறினார். அடுத்த 25 ஆண்டுகளில் இந்தியாவை உலகின் முன்னணி அறிவியல் சக்தியாக மாற்றுவதற்கான பங்கை அறிவியல், தொழில்நுட்பம் மற்றும் கண்டுபிடிப்புகள் வரையறுக்கும் என்றும் அவர் கூறினார்.
மூத்த ஆர்எஸ்எஸ் சித்தாந்தவாதி பையாஜி ஜோஷி, உத்தராகண்ட் முதமைச்சர் திரு புஷ்கர் சிங் தாமி, உத்தராஞ்சல் பல்கலைக்கழகத்தின் வேந்தர் ஜிதேந்தர் ஜோஷி, இந்திய அரசின் முதன்மை அறிவியல் ஆலோசகர், பேராசிரியர் அஜய் குமார் சூட், இஸ்ரோ தலைவர், எஸ். சோமநாத், அறிவியல் மற்றும் தொழில்நுட்ப செயலாளர் டாக்டர் எஸ்.சந்திரசேகர். பயோடெக்னாலஜி துறை செயலாளர், டாக்டர் ராஜேஷ் எஸ் கோகலே , பேராசிரியர்கள், விரிவுரையாளர்கள் மற்றும் மாணவர்கள் தொடக்க நிகழ்ச்சியில் கலந்து கொண்டனர்.